**VEIKLOS ATASKAITA UŽ 2021 METUS**

Anykščių vaikų ir paramos užimtumo centras, adresu J. Biliūno g. 57 Anykščiai 2004 m. birželio 10 d. įregistruotas Lietuvos Respublikos Juridinių asmenų registre. 2007 m. lapkričio 20 d. pakeistas pavadinimas į Anykščių vaikų ir jaunimo užimtumo centras.

Anykščių vaikų ir jaunimo užimtumo įstatai, kuriais šiuo metu įstaiga vadovaujasi, patvirtinti 2016 m. balandžio mėn. 7 d. susirinkime ir įregistruoti Lietuvos Respublikos Juridinių asmenų registre, įstaigos kodas – 300033035. Ši organizacija veikia pagal centro įstatus, turi savo vidaus tvarkos taisykles 2008-01-04 Nr. VĮ01-01, kurios nustato centro darbuotojų buvimo centre normas, teises ir pareigas, tarpusavio santykius.

Centro veiklos tikslas – tenkinti viešuosius interesus organizuojant socialinę, neformalaus ugdymo, švietėjišką , kompleksinę pagalbą,

**Įstaigos uždaviniai :**

1. Patenkinti vaikų ir jaunimo būtiniausius poreikius, sudarant tinkamas sąlygas vaikams būti pamaitintiems, prižiūrėtiems, saugiems.
2. Organizuoti vaikų ir jaunimo užimtumą bei tikslingą popamokinę veiklą, ugdančią vaikų psichologinį atsparumą bei socialinius įgūdžius.
3. Bendradarbiauti su vaikų šeimomis, pagal galimybes teikiant joms reikalingą socialinę ir dvasinę paramą.
4. Bendradarbiauti su artimiausioje aplinkoje esančiomis organizacijomis, teikiančiomis socialines paslaugas šeimai.
5. Organizuoti ir sudaryti sąlygas darbuotojų profesinėms ir asmeninėms kompetencijoms kelti.

**Anykščių vaikų ir jaunimo užimtumo centras vykdo šias veiklas :**

1. Teikia socialinių ir gyvenimo įgūdžių ugdymo,, sociakultūrines ir kitas su vaiko ugdymu, integracija į šeimą, visuomeninę susijusias paslaugas vaikams ir jų šeimoms
2. Teikia informavimo, konsultavimo, tarpininkavimo socialines priežiūros paslaugas gaunančioms šeimoms Anykščių mieste ir rajone.
3. Organizuoja vaikų stovyklas ir per socialinius partnerius vasaros ir mokslo atostogų metu,
4. Skatina savanorystę ir suteikia praktikos vietas studentams,
5. Plėtoja ir palaiko nuolatinius ryšius su savo veiklos teritorijoje veikiančiomis mokyklomis, policija, nevyriausybinėmis organizacijomis, vietos bendruomenėmis.
6. Viešai skelbia visuomenei informaciją apie centro misiją ir tikslus , jų įgyvendinimo priemones, teikiamas paslaugas, veiklos ir finansines ataskaitas.

**Socialinių projektų įgyvendinimas :**

Vadovaudamasi Lietuvos Respublikos socialinės apsaugos ir darbo ministro įsakymu 2020 m. gruodžio 8 d. įsakymu Nr. AI-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo su kontrolės tvarkos aprašo patvirtinimo. Iš valstybės ir savivaldybės biudžeto įstaiga gavo 16800 Eurų ir 27,50 Eur. už kiekvieną vaiką kuris yra nuolatinis Centro paslaugų gavėjas .AVJU centras per 2021 teikė paslaugas , įskaitant darbą nuotoliniu ir mišriu būdu. Darbuotojai veiklų metu ugdė įvairius vaikų gebėjimus: meninius, sportinius, padėjo ruošti namų darbus, organizavo išvykas, stovyklas. Nuotolinio mokymosi ir pamokų ruošoje buvo teikiama socialinio pedagogo, savanorių pagalba.

2021 m. buvo pratęstas projektas „ Kompleksinių paslaugų šeimai Anykščių savivaldybės gyventojams. Centras teikė psichosocialinės pagalbos šeimoms, vaikų priežiūros paslaugas, organizavo pozityvios tėvystės mokymus. Įdarbintas psichologas konsultavo asmenis , šeimas išgyvenantiems skyrybas, netektis, taip pat šeimomis turinčioms problemų dėl vaikų auklėjimo. Paslaugos buvo tikslingos ir reikalingos. Paslaugas stengiamasi teikti arčiau asmens gyvenamosios vietos, seniūnijų patalpose, mokyklose. Kvalifikuotas specialistas teikė dailės terapijos užsiėmimus vaikams turintiems elgesio ir emocinių sutrikimų (autizmo ).Buvo pravesti mokymai seminarai vaikams, paaugliams ir tėvams. Įvairios trukmės mokymai įvairių klasių moksleiviams, siekiant lavinti dėmesingumą, įsisąmoninimą, savireguliacijos įgūdžius ir didinti pasitikėjimą savimi bei didinti gebėjimą tvarkytis su paauglystės iššūkiais.

12 dalyvių dalyvavo 5 dienų vasaros stovykloje. Jos metui visapusiškai sustiprėjo stovyklautojų kompetencijos : sveikatos saugojimo, socialinių įgūdžių ugdymo, meninė, pažinimo, bendravimo bei komunikavimo. Vyko piešimas simbolių kalba, jogos užsiėmimas, ekskursija į Panevėžį po keramikos paviljoną. Taip pat vyko meditacija , judesio teatras.

2021 m. buvo vykdomas tęstinis projektas „2021 m. kompleksinės pagalbos vaikams ir jaunimui plėtra Anykščiuose“. Buvo įdarbintas socialinio darbuotojo padėjėjas 0,5 etato ir kasdieniam vaikų maitinimui skirtos lėšos.

Ateinančiais metais planuojama labiau išplėsti projekto veiklas ir jas toliau sėkmingai vykdyti ir įgyvendinti.

Pirmininkė Julija Strolė